Folketing
2012-03-13

Det her er jo en fantastisk debat. Når jeg hører hr. Christian Langballe, så spørger jeg mig selv, om jeg er en del af den danske kultur – ja eller nej? Men det kan han måske forklare for mig på et andet tidspunkt. Som udgangspunkt kan jeg sige, at det er mit princip, at lønninger til præster i folkekirken burde betales af medlemmerne af denne forening. Det vil sige, at forkyndelsen, som præsterne jo står for, skal betales over kirkeskatten, men det handler det her forslag ikke om. Forslaget betyder derfor ingenting i forhold til en større debat om folkekirkens fremtid. Derfor siger Enhedslisten, at vi hverken vil stemme for eller imod dette forslag. Jeg tror, at det måske ikke kommer som nogen overraskelse, når jeg siger, at vi vil undlade at stemme.